Na čo slúži tepelná úprava skeletov?
Ak chcete, aby vám lyžiarske topánky padli na mieru, môžete využiť modernú technológiu, vďaka ktorej možno skelet
tepelne upraviť tak, aby sa dokonale prispôsobil vašej nohe. Topánky je možné tiež pribrúsiť alebo mierne natiahnuť tak,
aby vás nikde netlačili.
U detí je rovnako ako u dospelých zásadná správna veľkosť topánky. Neoplatí sa vyberať topánky príliš veľké s tým, že do
nich dieťa v budúcej sezóne dorastie. Stielka detskej lyžiarky by mala byť max. o 1 cm dlhšia, než je detské chodidlo.